3. การประกอบธุรกิจ

(1) ลักษณะผลิตภัณฑ์หรือบริการ

(ก) ลักษณะของผลิตภัณฑ์หลักของ บริษัท ห้องเย็นเอเชี่ยนซีฟู้ด จำกัด (มหาชน)

บริษัท ห้องเย็นเอเชี่ยนซีฟู้ด จำกัด (มหาชน) ดำเนินธุรกิจประเภทอุตสาหกรรมแปรรูปและ

ส่งออกอาหารทะเลแช่แข็ง โดยส่วนมากเป็นการจำหน่ายภายใต้เครื่องหมายของบริษัทเอง คือ
TCC, ASS และ ASIAN SEAFOODS BRAND

ผลิตภัณฑ์ของบริษัท แบ่งออกเป็น 3 ประเภทใหญ่ ๆ คือ

1. ผลิตภัณฑ์ปลาทรายแช่แข็ง ได้แก่ ปลาทรายสดที่แล่แบบผีเสื้อ

2. ผลิตภัณฑ์ปลาหมึกแช่แข็ง ได้แก่ ปลาหมึกทั้งตัว ปลาหมึกลอกหนัง และปลาหมึกแล่

3. ผลิตภัณฑ์กุ้งสดแช่แข็ง สามารถแบ่งประเภทตามขบวนการผลิตได้ 5 ชนิด ดังนี้

3.1 กุ้งชนิดที่อยู่ในสภาพธรรมชาติ คือ หัว เปลือก และหางอยู่ครบ (HEAD-ON

SHELL ON)

3.2 กุ้งเด็ดหัว เป็นกุ้งที่เอาหัวออกแล้ว แต่ลำตัวยังมีเปลือกและหางติดอยู่ตามธรรมชาติ

ตลอดทั้งตัว (HEADLESS SHELL ON)

3.3 กุ้งไว้หาง เป็นกุ้งที่เอาหัวและเปลือกออกแต่ยังคงเหลือเปลือกปล้องสุดท้ายที่

ติดกับแพนหาง (PEELED DEVEINED/UNDEVEINED TAIL-ON)

3.4 กุ้งเนื้อ เป็นกุ้งที่เอาหัวและเปลือกออกทั้งหมดแล้ว มีทั้งชนิดชักไส้ (DEVEINED)

และไม่ชักไส้ (UNDEVEINED ,PEELED DEVEINED/UNDEVEINED

TAIL-OFF)

3.5 กุ้งต้ม หมายถึง นำกุ้งในข้อ 3.1 ถึง 3.4 มาผ่านกระบวนการทำให้สุก

(COOKED OR BLANCHED)

3.6 กุ้งชุบเกล็ดขนมปัง (BREADED SHRIMP) เป็นกุ้งในข้อ 3.3 นำมาคลุกกับ

เกล็ดขนมปัง

(ข) ผลิตภัณฑ์ของ บริษัท ห้องเย็นเอเชี่ยนซีฟู้ด (สุราษฎร์ธานี) จำกัด

บริษัท ห้องเย็นเอเชี่ยนซีฟู้ด (สุราษฎร์ธานี) จำกัด
ดำเนินธุรกิจประเภทอุตสาหกรรมแปรรูปสัตว์น้ำทะเลแช่แข็งเพื่อการส่งออก
ซึ่งส่วนมากเป็นการจำหน่ายภายใต้เครื่องหมายของบริษัทเอง คือ SEA WAVE, ASP
โดยผลิตภัณฑ์ของบริษัทสามารถแบ่งออกเป็น 4 ประเภทใหญ่ๆ คือ

1. ผลิตภัณฑ์ปลาหมึกกระดองแช่แข็ง (CUTTLEFISH)

1.1 ผลิตเป็นเนื้อปลาหมึกแผ่น (FILLET)

1.2 ผลิตภัณฑ์ปลาหมึกลอกหน้า (DOUBLE SKINLESS FILLET)

1.3 ผลิตเป็นปลาหมึกแผ่นชิ้นสไลด์ (VALUE ADDED)

1.4 ผลิตเป็นเนื้อปลาหมึกขาวติดหัว, ติดปีก (WHOLE CLEANED)

2. ผลิตภัณฑ์ปลาหมึกหอมแช่แข็ง (SOFT CUTTLEFISH)

2.1 ผลิตเป็นเนื้อปลาหมึกแผ่น (FILLET)

2.2 ผลิตเป็นเนื้อปลาหมึกหั่นเป็นเส้น (VALUE ADDED)

2.3 ผลิตเป็นเนื้อปลาหมึกแผ่นชิ้นสไลด์ (VALUE ADDED)

3. ผลิตภัณฑ์ปลาหมึกกล้วยแช่แข็ง (SQUID)

ั 3.1 ผลิตเป็นปลาหมึกควักไส้, ต้มมีหนัง, ปีก, หัว (WHOLE BOILED)

3.2 ผลิตเป็นเนื้อปลาหมึกหั่นเส้น (VALUE ADDED)

3.3 ผลิตเป็นเนื้อปลาหมึกแผ่นชิ้นสไลด์ (VALUE ADDED)

4. ผลิตภัณฑ์กุ้งแช่แข็ง (BLACK TIGER SHRIMP) ได้แก่

4.1 กุ้งชนิดที่อยู่ในสภาพธรรมชาติ คือ หัว, เปลือก, หางอยู่ครบ (HEAD-ON)

4.2 กุ้งเด็ดหัว เป็นกุ้งที่เอาหัวออกแล้ว แต่ลำตัวยังคงมีเปลือกและหางติดอยู่ตามธรรมชาติ

ตลอดทั้งตัว (HEADLESS)

4.3 กุ้งเด็ดหัวปอกเปลือกไว้หางต้ม (COOKED PEELED-DEVEIN TAIL-ON)

4.4 กุ้งเด็ดหัวปอกเปลือก (PEELED-DEVEIN)

(ค) ข้อจำกัดในการประกอบธุรกิจ

1. การตลาด เนื่องจากธุรกิจของบริษัทเป็นการส่งออกไปจำหน่ายต่างประเทศประมาณ

ร้อยละ 95 ของทั้งหมดและตลาดที่สำคัญคือ ประเทศญี่ปุ่น สหรัฐอเมริกา และจีน

ดังนั้น สภาพเศรษฐกิจของประเทศ ดังกล่าวจึงเป็นปัจจัยสำคัญในการกำหนด

ความต้องการบริโภคผลิตภัณฑ์ของบริษัท แต่อย่างไรก็ตาม การชลอตัวทาง

เศรษฐกิจจะมีผลกระทบต่อบริษัทเพียงเล็กน้อยเท่านั้น เนื่องจากในปัจจุบัน

อาหารทะเลเป็นที่นิยมของคนญี่ปุ่น และสหรัฐอเมริกาเป็นอย่างมาก

นอกจากนี้ในประเทศญี่ปุ่น การทำเทมปุระจะใช้วัตถุดิบจากปลาทรายเพียง

ชนิดเดียว เนื่องจาก ถ้าใช้ปลาชนิดอื่นจะทำให้รสชาติไม่อร่อยและคุณค่าทาง

อาหารน้อยกว่าจึงทำให้ญี่ปุ่นมีความจำเป็นต้องซื้อปลาทรายแช่แข็งเป็นจำนวน

มาก อย่างไรก็ตาม บริษัทก็มีการวางแผนการตลาดเพื่อรองรับปัญหาดังกล่าว

โดยการขยายฐานตลาดไปยังประเทศต่างๆ ในโลกมากขึ้น จะเห็นได้จาก ในปี

2534 บริษัทเริ่มส่งสินค้าไปจำหน่ายในประเทศออสเตรเลีย และประเทศแถบ

ยุโรป ปี 2538 ได้ขยายตลาดไปยังประเทศจีน ตามลำดับ

2. ผลิตภัณฑ์ ผลิตภัณฑ์ของบริษัทส่วนมากยังเป็นการแช่แข็งอาหารทะเลสด ได้แก่

กุ้งสดแช่แข็ง ปลาทรายสดแช่แข็ง ปลาหมึกสดแช่แข็ง ซึ่งผลิตภัณฑ์อาหาร

ทะเลสดแช่แข็งดังกล่าวจะมีอัตรากำไรต่ำกว่า อาหารทะเลกึ่งสำเร็จรูป (Value

Added Product ) แต่อย่างไรก็ตามบริษัทมีแผนกงานทำการวิจัย ค้นคว้าและ

พัฒนาผลิตภัณฑ์ เพื่อศึกษาหาผลิตภัณฑ์ใหม่โดยเฉพาะในลักษณะกึ่งสำเร็จรูป

โดยในปี 2534 บริษัทมีการเริ่มผลิตและจำหน่ายกุ้งต้มส่งออก และปี 2538

บริษัทส่งออกกุ้งยืด และกุ้งชุบเกล็ดขนมปังไปประเทศญี่ปุ่น

3. วัตถุดิบ เนื่องจากปัจจุบันความต้องการในการบริโภคอาหารทะเลแช่แข็งจาก

ต่างประเทศเพิ่มขึ้นเร็วกว่าการเพิ่มขึ้นของปริมาณวัตถุดิบ ทำให้ผู้ผลิตต้อง

 แข่งขันกันในการซื้อวัตถุดิบ อย่างไรก็ตามบริษัทมีความเชื่อว่าจะไม่ประสบ

 ปัญหาการขาดแคลนวัตถุดิบ ทั้งนี้เนื่องจาก

- บริษัทมีความสัมพันธ์อันดีกับแหล่งวัตถุดิบต่าง ๆ มานานกว่า 10 ปี

นอกจากนี้บริษัทยังมีกลยุทธ์ในการซื้อวัตถุดิบให้ได้อย่างสม่ำเสมอ โดยการจ่าย

ชำระค่าวัตถุดิบเร็วกว่าผู้ผลิตรายอื่นและมีรถของบริษัทไปรับซื้อถึงแหล่งวัตถุดิบ

เองด้วย

- ปัจจุบัน บริษัทมีการกระจายการซื้อวัตถุดิบหลายแห่ง ซึ่งจะเป็นการช่วยลด

ปัญหาการขาดแคลนวัตถุดิบได้ นอกจากนี้ยังเน้นการซื้อวัตถุดิบจากแหล่งผลิต

โดยตรงมากกว่าซื้อจากคนกลาง ทั้งนี้ เนื่องจากจะทำให้บริษัทมีความคล่องตัว

ในเรื่องข้อมูล ข่าวสาร และสามารถซื้อวัตถุดิบได้ตามปริมาณความต้องการของ

ฝ่ายผลิตอีกด้วย

(ง) สิทธิอื่น เช่น สิทธิบัตร สัมปทาน ลิขสิทธิ์ เครื่องหมายการค้า

- ไม่มี -

(จ) การได้รับการส่งเสริมการลงทุน

บริษัท ห้องเย็นเอเชี่ยนซีฟู้ด (สุราษฎร์ธานี) จำกัด ได้รับบัตรส่งเสริมการลงทุน
เขตส่งเสริมการลงทุนเขต 3 ซึ่งคณะกรรมการส่งเสริมการลงทุนให้ไว้ ณ วันที่ 17 พฤศจิกายน
2537 บริษัทฯ ได้รับสิทธิพิเศษจากการได้รับการส่งเสริมการลงทุน
เพื่อการอุตสาหกรรมตามพระราชบัญญัติส่งเสริมการลงทุน พ.ศ. 2520
สำหรับประเภทกิจการห้องเย็น ซึ่งบริษัทฯ ได้รับสิทธิพิเศษ เช่น:-

1. ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

2. ได้รับยกเว้นภาษีเงินได้นิติบุคคลสำหรับกำไรสุทธิจากการประกอบกิจการที่ได้รับ

การส่งเสริม 8 ปี นับแต่วันที่เริ่มมีรายได้จากการประกอบกิจการนั้น ๆ

3. ได้รับลดหย่อนภาษีเงินได้นิติบุคคลสำหรับกำไรสุทธิจากการประกอบกิจการที่ได้รับ

การส่งเสริมในอัตราร้อยละห้าสิบของอัตราปกติเป็นเวลาห้าปี นับจากวันที่พ้นกำหนด

ระยะเวลาตามข้อ 2

4. ได้รับอนุมัติให้หักเงินได้พึงประเมินเป็นจำนวนเท่ากับร้อยละห้าของรายได้จากการประกอบ

กิจการที่ได้รับการส่งเสริมเพื่อการส่งออกที่เพิ่มขึ้นจากปีก่อน เป็นเวลา 10 ปี นับแต่วันที่มี

รายได้จากการประกอบกิจการนั้น ๆ

(2) การตลาดและภาวะการแข่งขัน

ก. สภาพทั่วไปทางการตลาด

สินค้าอาหารทะเลแช่แข็ง แบ่งเป็น 3 ผลิตภัณฑ์ ได้แก่

1. กุ้งสดแช่แข็ง

2. ปลาหมึกสดแช่แข็ง

3. ปลาสดแช่แข็ง

ลักษณะของตลาดสินค้าอาหารทะเลแช่แข็งเพื่อการส่งออก เป็นตลาดที่มีการแข่งขันกันสูง
เนื่องจากมีผู้ผลิตสินค้าชนิดและประเภทเดียวกันกับไทยเป็นจำนวนมาก ขณะเดียวกันตลาดก็ขึ้นอยู่กับ
Demand & Supply และขึ้นอยู่กับสภาวะเศรษฐกิจของประเทศผู้ซื้อ
ซึ่งตลาดส่วนใหญ่ยังเป็นของผู้ซื้อ ทั้งประเทศผู้ผลิตต่าง ๆ

ยังมีปริมาณที่ไม่มีแนวโน้มจะลดลงความต้องการซื้อจำกัดอยู่เพียงไม่กี่ประเทศ
ย่อมทำให้เกิดการแข่งขัน

ในด้านราคา

วิธีการจำหน่ายสัตว์น้ำทะเลแช่แข็งของผู้ผลิตภายในประเทศส่วนใหญ่เป็นการจำหน่ายผ่านนายหน้าที่อยู่ในประเทศหรือไม่ก็ทำการขายเองและขายผ่านนายหน้าพร้อมกันไป
สำหรับผู้ซื้อสินค้าในต่างประเทศนั้น ได้แก่ ผู้แทนขาย (Dealer) ผู้นำเข้า (Importer)
ซึ่งอาจทำหน้าที่เป็นตัวกลาง (ฺBroker) และหรือผู้ขายส่ง (Wholesaler) ไปพร้อมกัน

ปัจจัยแห่งความสำเร็จของผู้ประกอบธุรกิจในอุตสาหกรรมผลิตและส่งออกอาหารทะเลแช่แข็ง

1. ต้องมีเงินทุนประกอบการและกระแสเงินสดมากพอที่จะใช้หมุนเวียนในธุรกิจ

2.  ต้องมีโรงงานตั้งอยู่ในทำเลที่เหมาะสมต่อการจัดซื้อหาวัตถุดิบ จัดหาคนงาน
    สะดวกต่อการขนส่ง

  สินค้าและไม่มีปัญหาเรื่องสิ่งแวดล้อม

3.  ต้องมีคนงานที่มีความสามารถ มีความชำนาญ ในจำนวนที่มากพอต่อการผลิต

4.  ในการผลิตต้องคำนึงถึงคุณภาพ ความสด และขนาดมาตรฐานตัวสินค้า ที่ทำให้ลูกค้าพอใจ

5.  ทางด้านการตลาด ต้องมีความซื่อสัตย์ ตรงต่อเวลา ให้บริการที่ดีต่อลูกค้าในการส่งมอบสินค้า

6.  ต้องสร้างประวัติที่ดี มีเครื่องหมายการค้า (Brand Name) ที่ผู้ซื้อเชื่อถือ

ข้อได้เปรียบและกลยุทธ์ในการแข่งขันของบริษัท

ปลาทราย

1. บริษัทเป็นผู้ส่งออกปลาทรายแช่แข็งมากที่สุดในประเทศ

2.
บริษัทมีคนงานที่มีความสามารถและความเชี่ยวชาญในการแล่ปลาทราย(การแล่ปลาทรายต้องอาศัยคนงานที่มีความสามารถและความชำนาญเป็นพิเศษ
เนื่องจากต้องแล่ปลาทรายเป็นแบบผีเสื้อ) ซึ่งถือเป็นเทคนิคเฉพาะ
ทำให้คู่แข่งอื่นที่จะผลิตปลาทรายแข่งกับบริษัทนั้นทำได้ยากลำบาก
จึงถือได้ว่าเป็นการตัดโอกาสของผู้ที่จะเข้ามาเป็นผู้ประกอบการรายใหม่ในส่วนของผลิตภัณฑ์ปลาทรายแช่แข็ง

3. บริษัทมี Suppliers ที่อยู่แหล่งต่าง ๆ ตามชายทะเล มีความสัมพันธ์อันดีมาเป็นเวลานานแล้ว
ซึ่ง Suppliers ส่วนมากมีความพอใจที่จะขายปลาทรายให้กับบริษัท
เนื่องจากบริษัทมีการรับซื้อในปริมาณที่สม่ำเสมอแน่นอน มีการชำระเงินที่รวดเร็วตรงต่อเวลา
ทำให้บริษัทสามารถซื้อปลาทรายได้มากกว่าผู้ผลิต

รายอื่น

กุ้ง

1. แม้ว่าบริษัทจะเพิ่งเริ่มผลิตกุ้งสดแช่แข็ง ในปี 2534 แต่ก็ไม่มีปัญหาเรื่องการจัดหาวัตถุดิบ
เนื่องจากบริษัทมีความสัมพันธ์อันดีกับ Suppliers ที่บริษัทเคยซื้อปลาทรายมานานกว่า 10 ปี
จึงทำให้มีความสัมพันธ์ต่อเนื่องประกอบกับมีเครือข่าย Suppliers ในทุกจังหวัดชายทะเลด้วย
นอกจากนี้ในปี 2536
บริษัทยังมีการสร้างโรงงานที่สมุทรสาครเพื่อใช้เป็นฐานการผลิตกุ้งส่งออกโดยเฉพาะ
เนื่องจากบริษัทคาดว่ากุ้งแช่แข็งจะเป็น

ผลิตภัณฑ์ที่สำคัญในการนำตลาดส่งออกอาหารทะเลแช่แข็ง ดังนั้นการเพิ่มกำลังการผลิตกุ้งสดแช่แข็ง
จะทำให้บริษัทฯ มีมูลค่าการผลิตและส่งออกได้มากขึ้นอย่างแน่นอน

2. บริษัทฯ มีนโยบายที่ตระหนักถึงความสำคัญของคุณภาพ และความปลอดภัยของสินค้าที่ผลิตขึ้น

จึงได้นำระบบคุณภาพ “การวิเคราะห์อันตราย และการควบคุมจุดวิกฤตในกระบวนการผลิต”
(Hazard Analysis and Critical Control Point : HACCP)
มาใช้ในการผลิตสินค้าเพื่อให้ได้คุณภาพและมาตรฐานตรงตามสุขลักษณะที่มีความปลอดภัยต่อผู้บริโภคและเป็นที่พอใจของลูกค้า

และเพื่อให้ความสำคัญในการสร้างความพึงพอใจกับลูกค้ามากขึ้น บริษัทฯ
จึงได้เลือกอนุกรมมาตรฐานระบบคุณภาพ ISO 9000 เป็นแนวทางในการบริหารคุณภาพ ซึ่งบริษัทฯ
ได้รับการรับรองมาตรฐานระบบบริหารคุณภาพ ISO 9002 (Series 1994) เมื่อเดือนกันยายน
2543

3. ทางด้านตลาด บริษัทมีความตรงต่อเวลา ซื่อสัตย์ บริการที่ดีต่อลูกค้าในการส่งมอบสินค้าทำให้

ลูกค้าสามารถซื้อสินค้าจากบริษัทได้อย่างต่อเนื่อง ซึ่งเป็นประวัติที่ดีของบริษัท

4. บริษัทมีนโยบายที่จะหาลูกค้าประจำเพิ่ม โดยทำ Direct Sale
ถึงผู้บริโภคสุดท้ายเพื่อสามารถแข่งขันในตลาด

ปลาหมึก

อยู่ระหว่างการพิจารณาว่าจะเพิ่มมูลค่าในสินค้า โดยการพัฒนาผลิตภัณฑ์
เนื่องจากประเทศคู่แข่งสามารถผลิตสินค้าที่มีต้นทุนต่ำกว่าในคุณภาพใกล้เคียงกัน
แต่การพัฒนาผลิตภัณฑ์ยังไม่สามารถทำได้

เนื่องจากขาดแคลนปัจจัยการผลิต เช่น บุคคลากรและสาธารณูปโภคที่ดี

สินค้าใหม่

ได้แก่สินค้าประเภทสำเร็จรูป และกึ่งสำเร็จรูปเพื่อช่วยรองรับรูปแบบใหม่
และพัฒนาผลิตภัณฑ์สำหรับสินค้าหลักและสินค้ารอง ในปัจจุบันบริษัทเริ่มมีผลิตภัณฑ์ใหม่ ๆ เหล่านี้
ได้แก่ กุ้งต้มสุกแช่แข็ง

กุ้งยืด กุ้งปรุงรส กุ้งชุบเกล็ดขนมปัง และบริษัทมีแผนกงานทำการวิจัยค้นคว้าและพัฒนาผลิตภัณฑ์ใหม่
ๆ ออกจำหน่ายต่อไป

นโยบายราคาของบริษัท

 นโยบายการตั้งราคาขึ้นกับสภาวะราคาในตลาดโลก อย่างไรก็ดีราคาขายจะถูกกำหนดโดยกลไก

ทางตลาด บริษัทมีนโยบายมุ่งผลิตสินค้าคุณภาพสูง เนื่องจากผลิตภัณฑ์คุณภาพสูงมีราคาที่ค่อนข้างดี

นอกจากนี้ในภาวะที่ตลาดอ่อนตัวราคาสินค้าทั่วไปลดลง ผู้ซื้อมักเลือกซื้อสินค้าที่มีคุณภาพสูงก่อน ดังนั้น

ความต้องการสินค้าคุณภาพสูงจึงไม่ตกมาก

ผลของฤดูกาลที่กระทบต่อการดำเนินธุรกิจของบริษัท

ปัจจุบันประเทศไทยสามารถเลี้ยงกุ้งกุลาดำได้ จึงทำให้มีวัตถุดิบป้อนโรงงานได้ตลอดปี
แต่สำหรับปลาหมึกนั้นจะขึ้นกับฤดูกาล ซึ่งค่อนข้างผันผวนกว่าวัตถุดิบชนิดอื่น
กล่าวคือโดยปกติปลาหมึกจะมีมากในช่วงฤดูฝน
แต่ถ้ามีมรสุมซึ่งทำให้เรือประมงไม่สามารถออกทะเลได้ ก็อาจทำให้ปริมาณปลาหมึกที่จับได้ลดลง

ส่วนในด้านการจำหน่ายนั้น ยอดขายปลาทรายจะขึ้นสูงในช่วงเดือนกุมภาพันธ์ - พฤษภาคม
และเดือนสิงหาคม - ตุลาคม เพราะตรงกับช่วงเทศกาลของญี่ปุ่นที่นิยมกินเทมปุระ

ลักษณะของลูกค้าและความสัมพันธ์ระหว่างลูกค้ากับบริษัท

ผลิตภัณฑ์ของบริษัท ส่งไปจำหน่ายตลาดต่างประเทศเป็นหลัก กล่าวคือ ประมาณร้อยละ 97
ของมูลค่า

การจำหน่ายทั้งหมดโดยมีตลาดหลักที่สำคัญ คือ ญี่ปุ่น สหรัฐอเมริกา และจีน

ผลิตภัณฑ์ปลาทรายแช่แข็ง บริษัทส่งไปจำหน่ายที่ประเทศญี่ปุ่นทั้งหมด
ลูกค้าประเทศญี่ปุ่นที่สั่งซื้อปลาทรายจากบริษัท มีประมาณ 40 ราย
ลูกค้าส่วนใหญ่เป็นลูกค้าเก่าที่ติดต่อกันมานาน ซึ่งลูกค้าดังกล่าว

มีความเชื่อถือในคุณภาพที่ได้มาตรฐานของผลิตภัณฑ์ของบริษัท

ในส่วนผลิตภัณฑ์กุ้งแช่แข็ง บริษัทส่งไปจำหน่ายที่ประเทศจีน สหรัฐอเมริกา ญี่ปุ่น และประเทศอื่น ๆ
จากข้อมูลการจำหน่ายปี 2543 บริษัทส่งไปจำหน่ายที่สหรัฐอเมริกา ประมาณ 30% ประเทศจีน
ประมาณ 23% ฮ่องกง ประมาณ 11% และส่งไปจำหน่ายที่ประเทศญี่ปุ่น แคนาดา เนเธอร์แลนด์
เกาหลี ออสเตรเลีย และอื่นๆ อีกประมาณร้อยละ 36 ของมูลค่าการจำหน่ายทั้งหมด

การจำหน่าย และช่องทางการจำหน่าย

- การจำหน่าย

ผลิตภัณฑ์ของบริษัทส่งไปจำหน่ายต่างประเทศ ประมาณร้อยละ 97 ของมูลค่าการจำหน่ายทั้งหมด

และอีกประมาณร้อยละ 3 เป็นการจำหน่ายภายในประเทศ
ซึ่งเป็นการขายผลพลอยได้และเศษซากเกือบทั้งหมด

ในส่วนของตลาดต่างประเทศนั้น ตลาดที่สำคัญ คือ ประเทศ ญี่ปุ่น สหรัฐอเมริกา และจีน

- ช่องทางการจำหน่าย

บริษัทจะจำหน่ายโดยตรงให้กับลูกค้าหรือขายผ่านนายหน้า (Broker)
โดยสามารถแบ่งลักษณะของลูกค้าได้เป็น 3 ประเภทดังนี้

1. ผู้ค้าส่ง (Wholesaler) :
เป็นผู้ค้าส่งรายใหญ่ที่นำเข้าเองเพื่อจำหน่ายให้แก่ร้านค้าปลีกและภัตตาคาร

2. ผู้นำเข้า (Importer) : ผู้นำเข้าจะจำหน่ายให้แก่ผู้ค้าส่ง (Wholesaler Chain)
และภัตตาคาร

3. โรงงานแปรรูป (Reprocessor) :
ผู้ซื้อสินค้าไปทำการผลิตอีกทอดหนึ่งหรือนำไปบรรจุหีบห่อใหม่

และจำหน่ายให้ ผู้ค้าปลีก ซุปเปอร์มาร์เก็ต ภัตตาคาร ส่วนใหญ่

คือผลิตภัณฑ์ปลาทรายแช่แข็ง

โอกาสและอุปสรรคในอุตสาหกรรม

ธุรกิจผลิตสินค้าอาหารทะเลแช่แข็งเพื่อการส่งออกมีการแข่งขันกัน
ตั้งแต่การซื้อวัตถุดิบและการขายผลิตภัณฑ์
ซึ่งจากข้อได้เปรียบและกลยุทธ์ในการแข่งขันของบริษัทที่ได้กล่าวแล้ว รวมกับการที่บริษัทมี

ความสัมพันธ์อันดีกับ Suppliers และลูกค้า ซึ่งส่วนใหญ่เป็นความสัมพันธ์ที่มีมานานกว่า 10 ปี
ทำให้บริษัทมีโอกาสและช่องทางที่ดีในการดำเนินธุรกิจ

อย่างไรก็ตามในธุรกิจผลิตสินค้าอาหารทะเลแช่แข็งเพื่อการส่งออกของบริษัทก็ยังมีปัญหาและอุปสรรคอยู่บ้าง
อันได้แก่ บางปีการเพาะเลี้ยงกุ้งกุลาดำมีผลผลิตลดลงจากปีก่อน เพราะเกษตรกรส่วนใหญ่

มีปัญหาเรื่องของโรคกุ้ง ทำให้ต้องหยุดเลี้ยง
ประกอบกับปัญหาด้านเศรษฐกิจที่ส่งผลให้ต้องชะลอการเลี้ยง ทำให้มีวัตถุดิบกุ้งที่ใช้ผลิตลดลง
ราคาวัตถุดิบพุ่งสูงขึ้นมาก

และจากการที่สหภาพยุโรป (EU) ตัดสิทธิพิเศษทางการค้า และภาษีศุลกากร (GSP)
ในสินค้าเกษตรของไทย ทำให้กุ้งไทยต้องเสียภาษีการนำเข้าในอัตราที่สูงกว่าประเทศผู้ส่งออกอื่น ๆ
เช่น มาเลเซีย อินโดนีเซีย อินเดีย ปากีสถาน ศรีลังกา
และปัญหาต้นทุนการผลิตที่ไทยต้องเผชิญการแข่งขันกับคู่แข่งต่างประเทศที่มีต้นทุน

การผลิตต่ำกว่า
ทำให้ไทยต้องเสียเปรียบในการแข่งขันอันเป็นอุปสรรคสำคัญในการแข่งขันในตลาดโลก

ข. สภาพการแข่งขัน

การแข่งขันในตลาดโลก

คู่แข่งที่สำคัญของไทยในปัจจุบันนี้มีหลายประเทศ เช่น ประเทศอินโดนีเซีย ประเทศจีน และ
เอกวาดอร์
ซึ่งประเทศเหล่านี้มีข้อได้เปรียบทางภูมิศาสตร์ในด้านพื้นที่จับสัตว์น้ำทะเลและเนื้อที่ในการใช้เพาะเลี้ยงกุ้งที่มากกว่า
นอกจากนี้ ค่าแรงงานในประเทศเหล่านี้ยังต่ำกว่าของประเทศไทย อย่างไรก็ตามประเทศไทย

ก็ได้เปรียบในด้านของสาธารณูปโภคพื้นฐานและการขนส่งที่ดีกว่าในการนำวัตถุดิบไปยังโรงงานผลิตประกอบ

กับแรงงานที่มีความชำนาญงานมากกว่าจึงทำให้ผลิตภัณฑ์ของไทยมีคุณภาพที่ได้มาตรฐาน
จึงทำให้ประเทศไทย

ยังสามารถแข่งขันอยู่ได้ในตลาดโลก

อย่างไรก็ดี ผู้ผลิตในประเทศไทยตระหนักถึงภาวะการแข่งขันในตลาดโลกที่รุนแรงขึ้นทุกที
ได้มีความพยายามที่จะสร้างให้เกิดมูลค่าเพิ่มในตัวผลิตภัณฑ์มากขึ้น
พร้อมกับพยายามรักษาระดับของคุณภาพให้อยู่ในมาตรฐานที่สูงรวมทั้งหาแหล่งวัตถุดิบใหม่จากประเทศที่ด้อยพัฒนากว่า
แล้วนำมาปรับปรุงผลิตภัณฑ์โดยใช้ศักยภาพการผลิตในประเทศเพื่อสามารถแข่งขันได้ในตลาดโลก

การแข่งขันภายในประเทศ

อุตสาหกรรมส่งออกอาหารทะเลแช่แข็ง นอกจากจะต้องทำการแข่งขันการส่งออกกับคู่แข่งขัน

ที่เป็นผู้ผลิตในต่างประเทศ และต้องเผชิญกับปัจจัยทางด้านเศรษฐกิจตามกระแสโลกาภิวัฒน์แล้ว
แม้แต่ในประเทศก็ยังมีผู้ประกอบการในอุตสาหกรรมอาหารทะเลแช่แข็งส่งออกอีกหลายราย
ปัจจุบันมีบริษัทที่ดำเนินธุรกิจส่งออกอาหารทะเลแช่แข็งเช่นเดียวกับ บริษัท ห้องเย็นเอเชี่ยนซีฟู้ด
จำกัด (มหาชน) มากกว่า 30 บริษัท

ซึ่งทุกรายมีความจำเป็นที่จะต้องตื่นตัวรีบปรับปรุงปฏิรูปโครงสร้างความคิด พัฒนาทรัพยากรมนุษย์
พัฒนาเทคโนโลยี พัฒนาผลติภัณฑ์
ทั้งนี้เพื่อสร้างความแข็งแกร่งและคงความอยู่รอดในการแข่งขันส่งออกในตลาดโลกที่นับวันจะทวีความรุนแรงมากขึ้น

 ความยาก/ง่ายของผู้ที่จะเข้ามาในอุตสาหกรรม

เนื่องจากตลาดสินค้าอาหารทะเลแช่แข็งเพื่อการส่งออกเป็นตลาดที่มีการแข่งขันกันสูง
จึงมีความยากอยู่มากสำหรับผู้ที่จะเข้ามาใหม่ในอุตสาหกรรมนี้และประสงค์ต่อความสำเร็จของธุรกิจ
เนื่องจากอย่างน้อยจะต้องมีปัจจัยแห่งความสำเร็จของผู้ประกอบธุรกิจในอุตสาหกรรมผลิตและส่งออกอาหารทะเลแช่แข็ง
ดังที่ได้บรรยายไว้แล้ว

ขนาดของบริษัทเมื่อเปรียบเทียบกับคู่แข่ง

เนื่องจากไม่ทราบยอดขายโดยรวมของธุรกิจนี้ทั้งหมด
เพราะมีอีกหลายบริษัทที่ไม่ได้จดทะเบียนอยู่ในตลาดหลักทรัพย์
จึงไม่สามารถคำนวณส่วนแบ่งการตลาดได้
แต่ประมาณได้ว่าในธุรกิจส่งออกอาหารทะเลเช่นเดียวกันนี้ บริษัทฯ
สามารถยืนหยัดอยู่ได้ในระดับชั้นแนวหน้าของประเทศ

กุ้งสดแช่แข็ง

เนื่องจากผู้ผลิตภายในประเทศส่วนใหญ่จะมุ่งเน้นการส่งออกกุ้งสดแช่แข็ง
อีกทั้งยังมีตลาดหลักร่วมกันคือ ญี่ปุ่น สหรัฐอเมริกา และจีน ทำให้การแข่งขันในส่วนนี้ค่อนข้างรุนแรง
กลยุทธ์ที่ใช้ในการแข่งขันในส่วนของกุ้งสดแช่แข็ง คือ การใช้ช่องทางการจำหน่าย
ถึงแม้ว่าผู้ผลิตทุกรายโดยส่วนใหญ่จะมีตลาดหลักร่วมกัน
แต่ผู้ผลิตแต่ละรายต่างก็มีฐานลูกค้าของตนเอง
อีกทั้งปริมาณความต้องการกุ้งสดแช่แข็งจากประเทศไทย ทั้งในญี่ปุ่นและสหรัฐฯ
ก็ยังคงมีอยู่ในระดับที่สูงกว่าปริมาณการผลิตของไทยอยู่มาก
ดังนั้นภาวะการแข่งขันในส่วนนี้จึงไม่ส่งผลกระทบเสียหายต่อผู้ผลิตมากเท่าใด

ปลาทรายแล่แช่แข็ง

สำหรับสภาพการแข่งขันในด้านผลิตภัณฑ์ปลาทรายแช่แข็งส่งออกนั้น
อาจกล่าวได้ว่ามีการแข่งขันที่น้อยมาก
ทั้งนี้เพราะผู้ผลิตปลาทรายแช่แข็งส่งออกต้องมีแรงงานที่มีความชำนาญในการแล่ปลาให้ได้มาตรฐานการส่งออกจึงเป็นปัจจัยหลักที่ทำให้มีผู้ผลิตปลาทรายแช่แข็งน้อยราย
ด้านตลาดการส่งออกที่สำคัญคือ ญี่ปุ่น

ทั้งนี้เพราะชาวญี่ปุ่นนิยมบริโภคปลาเทมปุระที่ทำจากปลาทรายเนื่องจากมีโปรตีนสูง

ปลาหมึกสดแช่แข็ง

การแข่งขันในด้านการส่งออกปลาหมึกแช่แข็งนั้นค่อนข้างน้อย
พิจารณาจากมูลค่าการส่งออกปลาหมึกแช่แข็งยังน้อยมากเมื่อเทียบกับมูลค่าการส่งออกอาหารทะเลสดแช่แข็งทั้งหมดของประเทศไทย
เนื่องจากปัจจัยด้านความลำบากในการจัดหาวัตถุดิบซึ่งต้องอาศัยจากธรรมชาติแต่เพียงแหล่งเดียว
ตลาดส่งออกหลักได้แก่ ญี่ปุ่น และอิตาลี

แนวโน้มการเจริญเติบโตและการพัฒนาของอุตสาหกรรม

 อุตสาหกรรมอาหารทะเลแช่แข็ง ยังมีแนวโน้มของการเติบโตที่ดีมีการขยายตลาดได้เพิ่มมากขึ้น เช่น การขยายตลาดไปยังสหรัฐอเมริกา จีน และตลาดยุโรป นอกจากนี้ระดับคุณภาพสินค้าของไทยก็เริ่มเป็นที่

ยอมรับมากขึ้น ประกอบกับพฤติกรรมผู้บริโภคในประเทศที่พัฒนาแล้วจะหันมานิยมบริโภคอาหารทะเลมากขึ้น

เนื่องจากคำนึงถึงหลักโภชนาการมากขึ้นด้วย

ลักษณะของลูกค้า

ผลิตภัณฑ์ของบริษัทและบริษัทย่อยส่งไปจำหน่ายตลาดต่างประเทศเป็นหลัก โดยมีตลาดที่สำคัญ คือ
ญี่ปุ่น สหรัฐอเมริกา และจีน

สัดส่วนรายได้ของสายผลิตภัณฑ์

  บริษัท ห้องเย็นเอเชี่ยนซีฟู้ด จำกัด (มหาชน) และบริษัทย่อย

 สัดส่วนการจำหน่ายของผลิตภัณฑ์แยกตามมูลค่า

+-----------------+---------+--------+-----+---+-----+---+-----+---+
| ผลิตภัณฑ์          | ดำเน    | %      | 2   |   | 2   |   | 2   |   |
|                 | ินการโดย | ก      | 541 |   | 542 |   | 543 |   |
|                 |         | ารถือหุ้น |     |   |     |   |     |   |
+-----------------+---------+--------+-----+---+-----+---+-----+---+
|                 |         | ข      | พัน  | % | พัน  | % | พัน  | % |
|                 |         | องบริษัท | บาท |   | บาท |   | บาท |   |
+-----------------+---------+--------+-----+---+-----+---+-----+---+
| จำหน่ายต่างประเทศ | ASIAN   | -      | 3,3 | 8 | 3,2 | 8 | 3,1 | 8 |
|                 |         |        | 44, | 7 | 70, | 2 | 59, | 0 |
|                 |         |        | 086 | . | 387 | . | 438 | . |
|                 |         |        |     | 2 |     | 8 |     | 8 |
|                 |         |        |     | 8 |     | 2 |     | 3 |
+-----------------+---------+--------+-----+---+-----+---+-----+---+
|                 | ASP     | 9      | 3   | 9 | 5   | 1 | 6   | 1 |
|                 |         | 9.9993 | 78, | . | 41, | 3 | 67, | 7 |
|                 |         |        | 682 | 8 | 604 | . | 369 | . |
|                 |         |        |     | 8 |     | 7 |     | 0 |
|                 |         |        |     |   |     | 2 |     | 7 |
+-----------------+---------+--------+-----+---+-----+---+-----+---+
| จำหน่ายในประเทศ  | ASIAN   | -      | 84, | 2 | 1   | 3 | 79, | 2 |
|                 |         |        | 156 | . | 18, | . | 025 | . |
|                 |         |        |     | 2 | 600 | 0 |     | 0 |
|                 |         |        |     | 0 |     | 0 |     | 2 |
+-----------------+---------+--------+-----+---+-----+---+-----+---+
|                 | ASP     | 9      | 24, | 0 | 18, | 0 | 2,  | 0 |
|                 |         | 9.9993 | 556 | . | 327 | . | 936 | . |
|                 |         |        |     | 6 |     | 4 |     | 0 |
|                 |         |        |     | 4 |     | 6 |     | 8 |
+-----------------+---------+--------+-----+---+-----+---+-----+---+
| รวมมูล           |         |        | 3,8 | 1 | 3,9 | 1 | 3,9 | 1 |
| ค่าการจำหน่ายทั้งสิ้น |         |        | 31, | 0 | 48, | 0 | 08, | 0 |
|                 |         |        | 480 | 0 | 918 | 0 | 768 | 0 |
+-----------------+---------+--------+-----+---+-----+---+-----+---+

หมายเหตุ ASIAN คือ บริษัท ห้องเย็นเอเชี่ยนซีฟู้ด จำกัด (มหาชน)

ASP คือ บริษัท ห้องเย็นเอเชี่ยนซีฟู้ด (สุราษฎร์ธานี) จำกัด

แนวโน้มและสภาพการแข่งขันในอนาคต

โดยปกติธุรกิจการส่งออกอาหารทะเลแช่แข็ง เป็นธุรกิจที่มีการแข่งขันกันสูงอยู่แล้ว แต่การแข่งขัน

การส่งออกในตลาดโลก จะทวีความรุนแรงยิ่งขึ้น
อันเป็นผลจากการเปิดเสรีทางการค้าภายใต้กรอบขององค์การการค้าโลก (WTO)
จึงเป็นที่คาดการณ์กันว่าประเทศไทยจะต้องเตรียมรับมือกับมาตรการการกีดกันทาง

การค้าในรูปแบบต่าง ๆ ที่บรรดาประเทศที่มีอำนาจทางเศรษฐกิจจะนำออกมาใช้
และสงครามการค้าโลก

จะรุนแรงยิ่งกว่าที่เป็นอยู่ในขณะนี้

จากการที่ธุรกิจการส่งออกอาหารทะเลแช่แข็งของไทยต้องทำการแข่งขันอย่างรุนแรงในด้านราคากับ

คู่แข่งในหลายประเทศที่มีต้นทุนต่ำกว่า
กอปรกับสภาวการณ์ที่พื้นฐานทางเศรษฐกิจไม่เข้มแข็งภาคการเงินยังอ่อนแอไม่สามารถให้ความช่วยเหลือสนับสนุนต่อภาคการผลิตและภาคการส่งออกได้อย่างเต็มที่
สถานะการณ์จึงไม่เอื้ออำนวยต่อผู้ส่งออกเพราะการเจรจาต่อรองเพื่อที่จะขายสินค้าให้ได้ราคาสูงถูกจำกัด

อนึ่ง การที่ประเทศจีนจะได้เข้าเป็นสมาชิกองค์การการค้าโลก (WTO) ภายในระยะเวลาอันใกล้นี้

ซึ่งอาจจะเป็นในปี พ.ศ. 2544 (ค.ศ. 2001)
เป็นที่คาดกันว่าจะเป็นผลดีสำหรับประเทศกำลังพัฒนามากกว่า

ผลเสีย กล่าวคือ

1. จีนจะช่วยเสริมอำนาจต่อรองของประเทศกำลังพัฒนาที่เป็นชาติเล็ก ๆ ในเวทีนี้มากยิ่งขึ้น ซึ่งจะ

ทำให้ช่วยร่างกฎเกณฑ์ที่สร้างสรรค์ขึ้นมาใหม่ได้

2. ประเทศจีนจะต้องเดินตามกฎ WTO ด้วยการเปิดตลาดมากขึ้น
จะช่วยเพิ่มปริมาณการค้าระหว่างประเทศในภาคพื้นเอเชียด้วยกัน
อันจะเป็นการผลักดันให้เศรษฐกิจของทุกประเทศในภูมิภาคขยายตัวตาม

3. และจีนจะต้องเลิกการอุดหนุนการยกเว้นภาษีให้แก่การส่งออกอันเป็นผลให้ผู้ส่งออกของจีน

ไม่สามารถตั้งราคาสินค้าส่งออกในราคาถูกได้อีก

…แต่อีกมุมมองหนึ่งกลับเห็นว่าการที่จีนได้เข้าเป็นสมาชิก WTO
อาจจะมีผลให้แนวโน้มการแข่งขันการส่งออกทวีความรุนแรงมากขึ้นทั้งที่มาจากการเปิดเสรีทางการค้าภายใต้กรอบของ
WTO การกีดกันทาง

การค้าระหว่างประเทศ ซึ่งล้วนเป็นอุปสรรคสำคัญในกระแสการค้าระหว่างประเทศอันเชี่ยวกราก
ที่ประเทศไทยต้องเผชิญทั้งสิ้น ทั้งนี้ เพราะเมื่อจีนเริ่มเปิดเสรีทางการค้ามากขึ้นประเทศอื่น ๆ
ในภูมิภาคก็ต้องเปิดเสรีมากยิ่งขึ้น นอกจากนี้การที่จีนเข้า WTO
ย่อมทำให้จีนมีโอกาสขยายตลาดสินค้าอุตสาหกรรมที่ใช้แรงงานเป็นหลัก (Labor-Intensive
Industry) ได้มากขึ้น ขณะเดียวกัน
การขยายตลาดของจีนย่อมหมายถึงการช่วงชิงส่วนแบ่งตลาดของสินค้าไทยในตลาดโลกด้วย
และที่สำคัญ สินค้าส่งออกของไทยหลายรายการที่มีตลาดส่งออกหลักทับซ้อนกันเป็นตลาดเดียวกับจีน
โดยเฉพาะอาหารทะเล (สหรัฐอเมริกา และญี่ปุ่น) ซึ่งมีแนวโน้มว่า
จีนจะได้รับประโยชน์จากข้อผูกพันทางภาษีของประเทศผู้นำเข้าเหล่านั้นเช่นเดียวกับไทยซึ่งจะทำให้ฐานะการแข่งขันของจีนในตลาดโลกเพิ่มขึ้น
นอกเหนือจากความได้เปรียบด้านต้นทุนการผลิตที่มีอยู่เดิม
ทำให้เกิดผลกระทบเชิงลบต่อภาคการส่งออกของไทยซึ่งถือว่าเป็นเส้นเลือดใหญ่ในการฟื้นตัวทางเศรษฐกิจในขณะนี้

(3) การจัดหาผลิตภัณฑ์หรือบริการ

 ก. การผลิต

1. ที่ตั้งโรงงานของบริษัท ห้องเย็นเอเชี่ยนซีฟู้ด จำกัด (มหาชน)

โรงงานแห่งที่ 1 742 ซอยกล้วยน้ำไท ถนนอาจณรงค์ คลองเตย

กรุงเทพมหานคร 10110

โทร : 249-7113, 249-5255, 249-9324

โทรสาร : 249-5256, 249-3675

โรงงานแห่งที่ 2 55/2 หมู่ 2 ถนนพระราม 2 ต.บางกระเจ้า อ.เมือง

จ.สมุทรสาคร 74000

โทร. (034) 822204 - 7, (034) 822700-6

โทรสาร (034) 822407, (034) 822698-9

ที่ตั้งโรงงานของบริษัท ห้องเย็นเอเชี่ยนซีฟู้ด (สุราษฎร์ธานี) จำกัด

57 หมู่ที่ 4 ตำบลท่าสะท้อน อำเภอพุนพิน จ.สุราษฎร์ธานี 84130

โทร. (077) 286161-2

โทรสาร (077) 281758, (077) 282785

2. กำลังการผลิต และปริมาณการผลิต

- จำนวนพนักงาน ณ 31 ธันวาคม 2543

  -------------------- ----------- ------------ ---------- --------- ----------------
  บริษัท ห้องเย็นเอเชี่ยนซีฟู้ด                                     บริษัทย่อย   
  จำกัด (มหาชน)                                                       

                       โรงงานเก่า   โรงงานใหม่    รวม                  

  พนักงานรายเดือน        150         95           245                  132

  คนงาน                1,276       1,121        2,397                1,065

  รวม                  1,426       1,216        2,642                1,197

                                                                     
  -------------------- ----------- ------------ ---------- --------- ----------------

  หมายเหตุ

  - คนงานโรงงานเก่า ทำงาน 1 กะ กะละ 8 ชั่วโมง (8.00 น - 17.00 น)
  และอาจมีการทำล่วงเวลา 1 - 4 ชั่วโมง

  - คนงานโรงงานใหม่ ทำงาน 1 กะ กะละ 8 ชั่วโมง (8.00 น - 17.00 น)
  และอาจมีการทำล่วงเวลา 1 - 4 ชั่วโมง

- กำลังการผลิตและปริมาณการผลิตจริงของ บริษัท ห้องเย็นเอเชี่ยนซีฟู้ด จำกัด (มหาชน)

+--------------------------------------+---------+---------+----------+
|  ผลิตภัณฑ์                              | 2541    | 2542    | 2543     |
+--------------------------------------+---------+---------+----------+
| กำลังผลิต (เครื่องจักร) เต็มที่ (หน่วย : ตัน)  | 46,800  | 50,760  | 50,760   |
+--------------------------------------+---------+---------+----------+
| ปริมาณการผลิต (หน่วย : ตัน)              |         |         |          |
+--------------------------------------+---------+---------+----------+
| ปลา                                  | 4,299   | 4,386   | 4,895    |
+--------------------------------------+---------+---------+----------+
| หมึก                                  | 793     | 2,207   | 737      |
|                                      |         |         |          |
| กุ้ง                                   | 8,956   | 8,300   | 7,281    |
|                                      |         |         |          |
| เทมปุระเซท                            | -       | -       | -        |
+--------------------------------------+---------+---------+----------+
| มูลค่าการผลิต (หน่วย : พันบาท)            |         |         |          |
+--------------------------------------+---------+---------+----------+
| ปลา                                  | 682,718 | 554,645 | 774,985  |
+--------------------------------------+---------+---------+----------+
| หมึก                                  | 68,296  | 252,903 | 65,512   |
+--------------------------------------+---------+---------+----------+
| กุ้ง                                   | 2,      | 2,      | 2        |
|                                      | 597,476 | 146,249 | ,094,763 |
| เทมปุระเซท                            |         |         |          |
|                                      | -       | -       | -        |
+--------------------------------------+---------+---------+----------+
| การใช้กำลังการผลิต % *                  | 30      | 29      | 25       |
|                                      |         |         |          |
| อัตราเพิ่มของปริมาณการผลิต %              | 17      | 6       | (13)     |
|                                      |         |         |          |
| อัตราเพิ่มของมูลค่าการผลิต %               | 33      | (12)    | (1)      |
+--------------------------------------+---------+---------+----------+

- กำลังการผลิตและปริมาณการผลิตจริงของ บริษัท ห้องเย็นเอเชี่ยนซีฟู้ด (สุราษฎร์ธานี) จำกัด

+--------------------------------------+---------+---------+----------+
| ผลิตภัณฑ์                               | 2541    | 2542    | 2543     |
+--------------------------------------+---------+---------+----------+
| กำลังผลิต (เครื่องจักร) เต็มที่ (หน่วย : ตัน)  | 23,760  | 26,640  | 26,640   |
+--------------------------------------+---------+---------+----------+
| ปริมาณการผลิต (หน่วย : ตัน)              |         |         |          |
+--------------------------------------+---------+---------+----------+
| ปลา                                  | 398     | 406     | 465      |
+--------------------------------------+---------+---------+----------+
| หมึก                                  | 1,733   | 3,073   | 3,158    |
|                                      |         |         |          |
| กุ้ง                                   | 29      | 71      | 546      |
|                                      |         |         |          |
| หอย                                  | -       | 88      | 180      |
+--------------------------------------+---------+---------+----------+
| มูลค่าการผลิต (หน่วย : พันบาท)            |         |         |          |
+--------------------------------------+---------+---------+----------+
| ปลา                                  | 49,291  | 49,131  | 44,789   |
+--------------------------------------+---------+---------+----------+
| หมึก                                  | 320,687 | 541,675 | 430,177  |
+--------------------------------------+---------+---------+----------+
| กุ้ง                                   | 14,847  | 25,497  | 185,128  |
|                                      |         |         |          |
| หอย                                  | -       | 7,340   | 16,685   |
+--------------------------------------+---------+---------+----------+
| การใช้กำลังการผลิต % *                  | 9       | 14      | 16       |
|                                      |         |         |          |
| อัตราเพิ่มของปริมาณการผลิต %              | (32)    | 68      | 20       |
|                                      |         |         |          |
| อัตราเพิ่มของมูลค่าการผลิต %               | (25)    | 62      | 9        |
+--------------------------------------+---------+---------+----------+

หมายเหตุ * การใช้กำลังการผลิต
เป็นการเปรียบเทียบระหว่างการผลิตจริงกับกำลังการผลิตเต็มที่ของเครื่องจักรทั้งหมด
ซึ่งในปัจจุบันบริษัทมีเครื่องจักรสำรองที่ไม่ได้ทำการผลิตหลายเครื่อง เนื่องจากเหตุผล

ทางด้านตลาดและฤดูกาลผลิต ประกอบกับสินค้าของบริษัทเป็นอาหารสด การผลิตต้องสม่ำเสมอ
จะหยุดชะงักไม่ได้ จึงมีความจำเป็นต้องสำรองเครื่องจักรไว้
ในกรณีที่เครื่องจักรที่ใช้ในการผลิตเครื่องใดเสีย

จะสามารถนำเครื่องจักรสำรองมาใช้ทดแทนได้ทันที
ดังนั้นจึงทำให้ตัวเลขเปอร์เซ็นต์การใช้กำลังผลิต

ค่อนข้างต่ำ นอกจากนี้เนื้อที่โรงงานเก่าคับแคบมาก
ไม่มีเนื้อที่เพียงพอที่จะเพิ่มคนงานและโต๊ะแล่ปลา
บริษัทไม่สามารถเพิ่มกำลังการผลิตที่โรงงานเก่าได้
จึงต้องมีการสร้างโรงงานแห่งใหม่ที่จังหวัดสมุทรสาคร

เพื่อขยายการผลิตได้มากกว่านี้

ข. การจัดหาวัตถุดิบ

1. แหล่งที่มาของวัตถุดิบ

บริษัทฯ ไม่มีการพึ่งพิงการซื้อวัตถุดิบจากผู้จำหน่ายรายหนึ่งรายใดเกินกว่าร้อยละ 30
ของมูลค่าการซื้อวัตถุดิบทั้งหมดในระยะ 3 ปี ติดต่อกัน หรือมีข้อผูกพันว่าจะซื้อวัตถุดิบเกินกว่าร้อยละ
30 ของมูลค่าการซื้อวัตถุดิบในอนาคต วัตถุดิบของบริษัท คือ กุ้งกุลาดำ ปลาทราย และปลาหมึก
จากข้อมูลการสั่งซื้อวัตถุดิบในปี 2543 บริษัทมีมูลค่าการสั่งซื้อวัตถุดิบ (รวมทุกประเภท)
จากแหล่งในประเทศประมาณร้อยละ 87 ของมูลค่าการสั่งซื้อวัตถุดิบทั้งหมด
จำนวนผู้จำหน่ายวัตถุดิบประมาณ 150 ราย รายละเอียดเกี่ยวกับข้อมูลวัตถุดิบ มีดังนี้

กุ้งกุลาดำ

บริษัทรับซื้อวัตถุดิบกุ้งกุลาดำจากการเพาะเลี้ยงของเกษตรกรผู้ทำฟาร์มกุ้งตามชายฝั่งทะเลทั่วประเทศทั้งหมด แหล่งวัตถุดิบที่สำคัญ คือ จังหวัดจันทบุรี ตราด ระนอง พังงา ภูเก็ต สุราษฎร์ นครศรีธรรมราช ปัตตานี และชุมพรเป็นต้น

การสั่งซื้อวัตถุดิบจากแหล่งข้างต้น บริษัทมีการสั่งซื้อวัตถุดิบ 2 ลักษณะ คือ สั่งซื้อจากแพปลา
และรับซื้อจากบ่อโดยผ่านพ่อค้าคนกลาง

ปลาทราย

บริษัทซื้อวัตถุดิบปลาทรายทั้งในประเทศและต่างประเทศ โดยในปี 2543 มีสัดส่วนการสั่งซื้อ
จากในประเทศ : ซื้อจากต่างประเทศ = 57 : 43

การสั่งซื้อวัตถุดิบปลาทรายจากภายในประเทศ บริษัทมีการสั่งซื้อวัตถุดิบใน 2 ลักษณะ คือ
การสั่งซื้อจากแพปลา และรับซื้อจากพ่อค้าท้องถิ่น แหล่งวัตถุดิบที่สำคัญ คือ จังหวัดชลบุรี ระยอง
ตราด จันทบุรี ระนอง ตรัง สตูล

ส่วนการสั่งซื้อวัตถุดิบปลาทรายจากต่างประเทศ คือ ประเทศเวียตนาม จีน ออสเตรเลีย ปากีสถาน
เป็นต้น

ปลาหมึก

บริษัทซื้อวัตถุดิบปลาหมึกจากแหล่งธรรมชาติในประเทศทั้งหมด แหล่งวัตถุดิบที่สำคัญ คือ
ชายทะเลฝั่งอ่าวไทย และทะเลอันดามัน

อนึ่งการซื้อวัตถุดิบจากพ่อค้าท้องถิ่นมีประโยชน์อย่างยิ่ง เนื่องจากบริษัทจะมีความคล่องตัวมากกว่า

ในด้านข้อมูลข่าวสาร จึงทำให้สามารถจัดซื้อวัตถุดิบได้ตรงตามความต้องการของฝ่ายผลิต
อย่างไรก็ตามบริษัทจำเป็นต้องซื้อจากแพปลาด้วย เพื่อให้ได้ปริมาณมากพอ
และสามารถครอบคลุมแหล่งวัตถุดิบได้ทั่วประเทศ

2. ปัญหาเกี่ยวกับวัตถุดิบ

เนื่องจากปัจจุบันความต้องการในการบริโภคอาหารทะเลแช่แข็งจากต่างประเทศเพิ่มขึ้นเร็วกว่า

การเพิ่มขึ้นของปริมาณวัตถุดิบ ทำให้ผู้ผลิตต้องแข่งขันกันในการซื้อวัตถุดิบ
อย่างไรก็ตามบริษัทมีความเชื่อว่าจะไม่ประสบปัญหาการขาดแคลนวัตถุดิบ ทั้งนี้เนื่องจาก

(1) บริษัทมีความสัมพันธ์อันดีกับแหล่งวัตถุดิบต่าง ๆ มานานกว่า 10 ปี นอกจากนี้บริษัทยังมี

กลยุทธในการซื้อวัตถุดิบให้ได้อย่างสม่ำเสมอ โดยการจ่ายชำระค่าวัตถุดิบเร็วกว่าผู้ผลิตรายอื่น

และมีรถของบริษัทไปรับซื้อถึงแหล่งวัตถุดิบเองด้วย

(2) ปัจจุบันบริษัทมีการกระจายการซื้อวัตถุดิบหลายแห่ง ซึ่งจะเป็นการช่วยลดปัญหาการขาดแคลน

วัตถุดิบได้ นอกจากนี้ยังเน้นการซื้อวัตถุดิบจากแหล่งผลิต โดยตรงมากกว่าซื้อจากคนกลาง

ทั้งนี้เนื่องจากจะทำให้บริษัทมีความคล่องตัวในเรื่องข้อมูลข่าวสาร และสามารถซื้อวัตถุดิบได้

ตามปริมาณความต้องการของฝ่ายผลิตอีกด้วย

ค. ผลกระทบต่อสิ่งแวดล้อม

  - ระบบบำบัดน้ำเสีย

1. โรงงานเก่า

โรงงานเก่าของบริษัท ห้องเย็นเอเชี่ยน ซีฟู้ด จำกัด (มหาชน) ที่คลองเตย (
ประกอบกิจการผลิตและส่งออกปลาทรายแช่แข็ง และปลาหมึก)
ได้มีการใช้ระบบบำบัดน้ำเสียร่วมกับผู้ให้เช่าสถานที่ซึ่งมีอยู่

แต่เดิม และกระทรวงอุตสาหกรรมได้ตรวจสอบมาตรฐานแล้วว่าเป็นไปตามที่กำหนด
จึงได้ออกใบอนุญาตประกอบกิจการให้กับโรงงานเก่า

อย่างไรก็ตาม บริษัทได้มีการสร้างระบบบำบัดน้ำเสียเพิ่มเติม ขณะนี้การก่อสร้างเสร็จเรียบร้อย

ใช้งานได้แล้ว

2. โรงงานใหม่

โรงงานใหม่ของบริษัท ที่สมุทรสาคร (ประกอบกิจการผลิตและส่งออกกุ้งแช่แข็ง) บ่อบำบัด

น้ำเสียได้รับการตรวจสอบมาตรฐานโดยกระทรวงอุตสาหกรรมแล้วว่าเป็นไปตามมาตรฐานที่กำหนด
จึงได้

ออกใบอนุญาตประกอบกิจการโรงงานให้กับโรงงานใหม่

3. โรงงานของบริษัทย่อย

โรงงานของบริษัท ห้องเย็นเอเชี่ยนซีฟู้ด (สุราษฎร์ธานี) จำกัด
มีบ่อบำบัดน้ำเสียถูกต้องเป็นไปตามมาตรฐานที่กำหนด

- ผลกระทบของกระบวนการผลิต และวัตถุดิบเหลือใช้ที่มีต่อสิ่งแวดล้อม - ไม่มี -

ง. งานที่ยังไม่ได้ส่งมอบ - ไม่มี -